אוריאנה פלאצ'י

פלאצ'י ב-1960
אוריאנה פלאצ'י (באיטלקית: Oriana Fallaci; 29 ביוני 1929 – 15 בספטמבר 2006) הייתה עיתונאית וסופרת איטלקייה.

== ביוגרפיה ==
פלאצ'י נולדה בפירנצה שבאיטליה, למשפחה נוצרית. אביה אדוארדו, שהיה נגר, היה פעיל פוליטי שפעל נגד הדיקטטורה של בניטו מוסוליני. בצעירותה לקחה חלק בהתנגדות מזוינת למשטר של מוסוליני והייתה חברה בקבוצה החמושה "צדק וחרות" (Giustizia e Libertà) . בהיותה בת 16 החלה פלאצ'י לעבוד כעיתונאית<ref></ref>. בשנות ה-60 וה-70 סיקרה מלחמות וסכסוכים ברחבי תבל. לפני האולימפיאדה של 1968 במקסיקו סיטי, באירוע שנקרא טבח טלטלולקו, היא נפגעה מירי שלוש פעמים, נגררה במורד המדרגות בשערה, וננטשה כמתה על ידי הכוחות המקסיקניים.

בתחילת שנות ה-70 של המאה ה-20 נקשרה פלאצ'י לאחד ממרואייניה, אלקסנדרוס פנגוליס, שהיה דמות ייחודית במאבק היווני נגד הדיקטטורה של 1967. הוא ניסה לרצוח את גיאורגיוס פאפאדופולוס הדיקטטור, אך נכשל, נתפס, עונה קשות ונאסר. לאחר שחרורו נהרג פנגוליס ב-1976 בנסיבות משונות בתאונת דרכים. פלאצ'י טענה שהוא נרצח על ידי שרידים של החונטה הצבאית היוונית, וספרה "אדם" הושפע מאישיותו.

פלאצ'י זכתה להצלחה רבה בראיונות עיתונאיים עם מנהיגים רבים, בהם הדלאי למה, השאה האיראני, הנרי קיסינג'ר, ח'ומייני, מועמר קדאפי, וילי ברנדט, יאסר ערפאת, אינדירה גנדי, לך ואלנסה, גולדה מאיר, אריאל שרון והיילה סילאסי, ועם דמויות מרכזיות בתרבות ובאמנות, כגון אלפרד היצ'קוק, פדריקו פליני, אינגריד ברגמן ושון קונרי. מאמריה פורסמו בעיתונים מובילים בעולם, ובהם "קוריירה דלה סרה", "הניו יורק טיימס", "וושינגטון פוסט" ו"לייף".

בריאיון למייק וולאס בתוכנית "60 דקות", הגדירה עצמה פלאצ'י כ"היסטוריונית" והסבירה: .

בספריה האחרונים נקטה פלאצ'י עמדה נחרצת כנגד האסלאם וכנגד התפשטותו באירופה. פלאצ'י אף טבעה את המונח "אירוערביה", (הלְחֵם בין המילים Europe ל-Arabia) המגדיר תאוריה פוליטית, ולפיה מדינות אירופה הולכות ונכנעות להשפעות ארצות ערב, בעיקר עקב המשך שיעורי ההגירה ושיעורי הילודה הגבוהים של האוכלוסייה המוסלמית לאירופה.

=== מותה ===
בשנותיה האחרונות שהתה בארצות הברית, שם נאבקה בסרטן הריאה שבו חלתה. ימים אחדים לפני מותה שבה לאיטליה.

באוגוסט 2008 ראה אור באיטליה "כובע מלא דובדבנים", הרומן האחרון פרי עטה.

=== הנצחה ===
בשנת 2024 עלתה למסכי הטלוויזיה הסדרה "מיס פלאצ'י" ובה 8 פרקים על חייה של פלאצ'י. בישראל משודרת הסדרה ב-HOT וב-yes הטלוויזיה בלוויין. באותה שנה גם פורסמה בהוצאת הרפר קולינס ביוגרפיה של פלאצ'י (באנגלית) שכתבה העיתונאית אנסטסיה רוביז (Anastasia Rubis).

== מספריה ==
* "הזעם והגאווה" La Rabbia e l'Orgoglio (2001) תורגם לעברית על ידי עמנואלה לוי והופיע בהוצאת דביר, תשס"ג
* "כוחה של תבונה" La Forza della Ragione, תורגם לעברית על ידי מיה סבטיני והופיע בהוצאת דביר. (2004)<ref></ref>
* "מכתב לילד אשר לא נולד" Lettera a un bambino mai nato, תורגם לעברית על ידי שולמית אהרן והופיע בהוצאת מסדה-פרס, 1978

== קישורים חיצוניים ==

* 

* 
* 
* 
* אלכס לוין, [http://www.nfc.co.il/archive/003-D-18227-00.html?tag=0-03-26 הספד לאוריאנה פלאצ'י], חדשות מחלקה ראשונה
* [https://web.archive.org/web/20060908101030/http://biografie.leonardo.it/biografia.htm?BioID=197&biografia=Oriana+Fallaci ביוגרפיה של אוריאנה פלאצ'י] 
* פול איידלברג, [http://www.acpr.org.il/nativ/articles/2006_3_book-reviews.pdf אומץ לבה ותבונתה של אוריאנה פלאצ'י], נתיב, מאי 2006
* [http://www.7th-day.co.il/hateror/koha.htm אוריאנה פלאצ'י, כוחה של תבונה] , 31.5.06, מתוך אומדיה
* בתיה דגן, [http://www.shalomla.com/news/News%20Articles/DispFormtemp.aspx?ID=354 אור גדול כבה בעולמנו - אוריאנה פאלאצ’י נפטרה]
* 
* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סופרות איטלקיות
קטגוריה:עיתונאיות איטלקיות
קטגוריה:נפטרות מסרטן הריאה
קטגוריה:איטלקיות שנולדו ב-1929
קטגוריה:איטלקים שנולדו ב-1929
קטגוריה:איטלקיות שנפטרו ב-2006
קטגוריה:איטלקים שנפטרו ב-2006